Yfirlæknir segir að með skammtímalausn hafi tekist að fækka þeim sjúklingum sem þurfi að liggja á göngum bráðamóttökunnar . Vísir / Vilhelm Vandi bráðamóttökunnar er ekkert annað en birtingarmynd vandans í heilbrigðiskerfinu í heild að sögn forstjóra Landspítalans . Heilbrigðiskerfið sé undirfjármagnað , jafnvel þótt fjárframlög hafi verið aukin á undanförnum árum . Yfirlæknir bráðamóttöku segir stöðuna hafa skánað síðustu daga . Staðan á bráðamóttöku Landspítalans verið í brennidepli undanfarnar vikur en Jón Magnús Kristjánsson yfirlæknir bráðadeildar var meðal gesta á fundi velferðarnefndar Alþingis í dag . „ Staðan í dag er örlítið betri heldur en hún var fyrir tíu dögum síðan . Við höfum náð að opna upp sjö legurými á efri hæð bráðamóttökunnar þar sem venjulega er endurkomudeild fyrir þá sem fá beinbrot . Við þannig þrengjum að þeirri starfsemi og hún er í svolitlum vandræðum með það að vinna þar en þetta er mun betra , að geta haft sjúklinga á stofu heldur en liggjandi á göngum bráðamóttökunnar , “ segir Jón Magnús . Þessi lausn dugi þó aðeins til bráðabyrða . „ Þetta er skammtímalausn sem getur fleytt okkur í gegnum nokkrar vikur en við sjáum strax árangur af þessu . Það hefur fækkað um helming sjúklingum sem liggja á göngum bráðamóttökunnar og eru nú fjórir , fimm , hæsta lagi átta á hverjum tíma , í staðinn fyrir að vera fimmtán og jafnvel þar yfir , “ segir Jón Magnús . Páll Matthíasson , forstjóri Landspítalans , segir að spítalinn hafi þegar gripið til ýmissa ráða til að leita lausna . „ Það er stundum talað um að þetta sé vandi bráðamóttökunnar , það er ekki svo . Þetta er vandi kerfisins í heild sem að birtist síðan á Landspítalanum og sérstaklega á bráðamóttökunni . Mér fannst mjög góður skilningur í umræðunni með þingmönnum í dag á því að þetta er sameiginlegt verkefni að í rauninni leysa þá áskorun sem heilbrigðiskerfið sé í , “ segir Páll . Aðeins hluti af þeim lausnum felist í aðgerðum af hálfu spítalans . Til að mynda er snýr að kjaramálum starfsfólks og „ Þetta er meiriháttar mál . Það er undirfjármögnun í heilbrigðiskerfinu til lengri tíma sem þarf fyrr eða síðar að takast á við . Og það fé þarf ekkert endilega að koma til Landspítalans nema að litlu leyti því að það er ekki síður gagn í því að efla til dæmis heilsugæslu , efla hjúkrunarþjónustu , efla aðra starfsemi út um landið því þetta er eitt heildarþjónustunet í heilbrigðisþjónustunni , “ segir Páll . Hafrún Kristjánsdóttir , sálfræðingur og deildarforseta íþróttafræðideildar Háskólans í Reykjavík , segir að ástandið á bráðamóttöku Landspítalans sé best lýst með orðunum " fokking dísaster “ eða eins og þýða mætti yfir á íslensku sem algjör hörmung . Þetta segir hún eftir að hafa " eytt mjög miklum tíma “ bráðamóttökunni vegna veikinda náins ættingja undanfarna tólf mánuði . Í ályktun frá Félagi sjúkrahúslækna og Félagi almennra lækna er lýst yfir þungum áhyggjum af " viðvarandi óviðunandi og stöðugt versnandi ástandi á Landspítala . “